62022CJ0679_INF
Unionin tuomioistuimen tuomio (yhdeksäs jaosto) 29.2.2024 – komissio v. Irlanti (Audiovisuaaliset mediapalvelut)
(Asia C‑679/22) (
1
)
Jäsenyysvelvoitteiden noudattamatta jättäminen – SEUT 258 artikla – Direktiivi (EU) 2018/1808 – Audiovisuaalisten mediapalvelujen tarjoaminen – Täytäntöönpanon laiminlyönti ja täytäntöönpanotoimenpiteiden ilmoittamatta jättäminen – SEUT 260 artiklan 3 kohta – Vaatimus vastaajan velvoittamiseksi maksamaan kiinteämääräinen hyvitys ja uhkasakko
1.
Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Direktiivi, jossa säädetään, että sen täytäntöönpanemiseksi siihen on viitattava kansallisissa täytäntöönpanosäännöksissä – Vaikutus – Jäsenvaltioiden velvollisuus antaa erillinen toimenpide direktiivin saattamiseksi osaksi kansallista oikeusjärjestystä
(Euroopan parlamentin ja neuvoston asetuksen 2018/1808 2 artikla)
(ks. 31 kohta)
2.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Velvollisuuden ilmoittaa direktiivin täytäntöönpanotoimenpiteistä noudattamatta jättäminen – Rahamääräiset seuraamukset – Unionin tuomioistuimen harkintavalta – Kriteerit
(SEUT 260 artiklan 3 kohta)
(ks. 68 kohta)
3.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Velvollisuuden ilmoittaa direktiivin täytäntöönpanotoimenpiteistä noudattamatta jättäminen – Rahamääräiset seuraamukset – Kiinteämääräinen hyvitys – Hyvityksen suuruuden määrittäminen – Kriteerit
(SEUT 260 artiklan 3 kohta; Euroopan parlamentin ja neuvoston direktiivi 2018/1808)
(ks. 70, 72, 72–75, 79, 81, 84 ja 86 kohta)
4.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Velvollisuuden ilmoittaa direktiivin täytäntöönpanotoimenpiteistä noudattamatta jättäminen – Rahamääräiset seuraamukset – Uhkasakko – Noudattamatta jättämisen jatkuminen siihen asti, kun unionin tuomioistuin tutkii asian tosiseikat – Maksuvelvollisuuden määrääminen – Edellytys – Noudattamatta jättämisen jatkuminen tuomion antamiseen asti
(SEUT 260 artiklan 3 kohta)
(ks. 89 kohta)
5.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Velvollisuuden ilmoittaa direktiivin täytäntöönpanotoimenpiteistä noudattamatta jättäminen – Rahamääräiset seuraamukset – Uhkasakko – Muodon ja suuruuden määrittäminen – Unionin tuomioistuimen harkintavalta – Kriteerit
(SEUT 260 artiklan 3 kohta)
(ks. 92, 93 ja 98 kohta)
Tuomiolauselma
1)
Irlanti ei ole noudattanut audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta annetun direktiivin 2010/13/EU (audiovisuaalisia mediapalveluja koskeva direktiivi) muuttamisesta vaihtuvien markkinarealiteettien vuoksi 14.11.2018 annetun Euroopan parlamentin ja neuvoston direktiivin (EU) 2018/1808 2 artiklan mukaisia velvoitteitaan, koska se ei ole antanut perustellussa lausunnossa asetetun määräajan päättyessä direktiivin 2018/1808 noudattamisen edellyttämiä lakeja, asetuksia ja hallinnollisia määräyksiä eikä siis ilmoittanut näistä säännöksistä Euroopan komissiolle.
2)
Koska Irlanti ei ollut siihen päivään mennessä, jona unionin tuomioistuin tutki tosiseikat, toteuttanut tarvittavia toimenpiteitä direktiivin 2018/1808 täytäntöön panemiseksi kansallisessa oikeusjärjestyksessään eikä siten myöskään ilmoittanut näistä toimenpiteistä Euroopan komissiolle, Irlanti on jatkanut jäsenyysvelvoitteidensa rikkomista.
3)
Irlanti velvoitetaan maksamaan Euroopan komissiolle
–
2500000 euron suuruinen kiinteämääräinen hyvitys ja
–
jos tuomiolauselman 1 kohdassa todettu jäsenyysvelvoitteiden noudattamatta jättäminen jatkuu edelleenkin tämän tuomion julistamispäivänä, kyseinen jäsenvaltio velvoitetaan maksamaan 10000 euron suuruinen päiväkohtainen uhkasakko kyseisestä päivästä lukien siihen saakka, kunnes mainittu jäsenvaltio on lopettanut todetun jäsenyysvelvoitteiden noudattamatta jättämisen.
4)
Irlanti vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
(
1
)	EUVL C 45, 20.2.2023.